מכתוב (סרט)

מכתוב הוא סרט ישראלי שיצא לאקרנים בשנת 2017. הסרט בוים על ידי עודד רז ותסריט הסרט נכתב על ידי חנן סביון וגיא עמיר המופיעים בסרט כשחקנים הראשיים. הסרט הופק במימון "המיזם לקולנוע ולטלוויזיה בירושלים", וצולם בירושלים במהלך קיץ 2016. הסרט הוקרן לראשונה ב-6 בספטמבר 2017 במסגרת יום הקולנוע הישראלי הרביעי, והיה לסרט הנצפה ביותר באותו היום, עם כ-23,500 כרטיסים. שיר הנושא, שאותו ביצע חנן בן ארי, הוא קאבר לשיר "סוד המזלות" של זוהר ארגוב. הסרט הפך לאחת ההצלחות המסחריות הגדולות ביותר של הקולנוע הישראלי בעשור השני של המאה ה-21, עם מכירות של כ-570 אלף כרטיסים, והוא נכנס לרשימת מאה הסרטים הישראליים הנצפים ביותר בכל הזמנים. בינואר 2024 הוכרז שזכויות השידור של הסרט נמכרו לנטפליקס. הסרט עלה לשירות הסטרימינג ב־16 בינואר. סטיב (חנן סביון) וצ'ומה (גיא עמיר) הם צמד עבריינים העוסקים בגביית דמי חסות בירושלים עבור ארגון הפשיעה שבו הם חברים. הצמד ניצל בנס ממוות מפיגוע שהתרחש במסעדה בה שהו, ומנצלים את הפיגוע כדי לקחת לעצמם מזוודה ובה סכום גבוה של דמי חסות שהוחזקו בידי בלדר צ'צ'ני שנהרג בפיגוע. בעקבות הפיגוע הם מחליטים לצאת ממעגל הפשע ולנסות לעזור לאנשים שמבקשים משאלות בכותל המערבי. הם קוראים פתקים שאנשים הניחו בכותל, ופועלים להגשמת המשאלה שבפתק. בין הבקשות יש ארגון חגיגת בר מצווה לילד מנודה חברתית, בן לאם חד-הורית, וסיוע לאישה להיכנס להיריון. העניינים מסתבכים כאשר קסלסי (איציק כהן), ראש ארגון הפשיעה אליו הם משתייכים, מחליט שעליהם לחזור שוב לפשע. לסטיב יש ילד שהוא מתכחש אליו, אבישר; היות שסטיב נבדק ונמצא עקר, ולכן הוא חושב שהילד לא שלו, ואמו, ליזו (חן אמסלם) מגדלת אותו לבדה. צ'ומה, הדוחק בסטיב להכיר בילדו ולגדל אותו, עוזר בגידולו, ומביא לו ולליזו מתנות ועזרה כספית, כביכול בשם סטיב; אבישר רואה בצ'ומה דמות אב וליזו מתאהבת בו. מתברר שהילד אכן של סטיב, שנרפא מהעקרות באמצעות תרופה עממית שקנה בשוק מחנה יהודה; את אותה תרופה צ'ומה נותן לאשה שבקשה בכותל שיהיה לה ילד, אחרי שמתברר שבעלה עקר. בסוף הסרט, קסלסי מגלה שסטיב וצ'ומה גנבו ממנו כסף, אך ברגע האחרון לפני שהורג אותם, שומר הראש שלו, צפוף (יגאל נאור), מציל את סטיב וצ'ומה ויורה בקסלסי למוות. מתברר שצפוף הוא בעלה של האישה שסטיב וצ'ומה סייעו לה להיכנס להריון. "מכתוב", במסד הנתונים הקולנועיים IMDb (באנגלית) "מכתוב", באתר נטפליקס "מכתוב", באתר Rotten Tomatoes (באנגלית) "מכתוב", באתר ספר הקולנוע הישראלי "מכתוב", באתר אידיבי "מכתוב", במסד הנתונים הקולנועיים KinoPoisk (ברוסית) ביקורות אורון שמיר, עכבר העיר אונליין, "מכתוב": סרט הבורקס ההומו-אירוטי הראשון, באתר הארץ, 2 באוקטובר 2017 אפרת מלטר, עספור את זה שוב: 'מכתוב' קומדיית נשמה חכמה, באתר nrg‏, 6 באוקטובר 2017 ארז דבורה, ביקורת סרט: "מכתוב" - כשהגורל לא מצחיק, באתר ynet, 10 באוקטובר 2017 אילן קפרוב‏, צחוק הגורל: "מכתוב" הוא סרט בנאלי עם כוונות טובות, באתר וואלה, 17 באוקטובר 2017 אורי קליין, מה הופך סרט מופרך כמו "מכתוב" לקומדיה האידיאלית לתקופתנו?, באתר הארץ, 26 באוקטובר 2017 נירית אנדרמן, על סט הסרט החדש של יוצרי "עספור", באתר הארץ, 4 ביולי 2016 יום הקולנוע הישראלי 2017: 33 סרטים ישראליים חדשים ב-10 שקלים, באתר הארץ, 3 בספטמבר 2017 יאיר רוה, ״מכתוב״ ניצח את יום הקולנוע הישראלי. וגם: אוסקר למפעל חיים, סרט השנה של פיפרסקי, משרד החוץ מפרגן ל״פוקסטרוט״, ובואו להציל את פסטיבל אוטופיה, בבלוג הקולנוע "סינמסקופ", 7 בספטמבר 2017 סוד המזלות - חנן בן ארי - שיר הנושא מתוך הסרט מכתוב, סרטון באתר יוטיוב נירית אנדרמן, שיא של 30 שנה ל"מכתוב": 570 אלף צופים בקולנוע, באתר הארץ, 21 במרץ 2018 נמכר: נטפליקס רכשה את הסרט של צמד היוצרים הישראליים, באתר אייס, 1 בינואר 2024